Document ID: 31991R1720

ΚΑΝΟΝΙΣΜΟΣ ( ΕΟΚ ) αριθ . 1720/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για την προποποίηση του κανονισμού αριθ . 136/66/ΕΟΚ περί δημιουργίας κοινής οργανώσεως αγοράς στον τομέα των λιπαρών ουσιών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής ( 1 ),
τη γνώμη του Ευρωπαϊκού Κοινοβουλίου ( 2 ),
τη γνώμη της Οικονομικής και Κοινωνικής Επιτροπής ( 3 ),
Εκτιμώντας :
ότι είναι απαραίτητη η μεταρρύθμιση των καθεστώτων ενίσχυσης των ελαιούχων σπόρων, τα οποία θα εφαρμοστούν από την 1η Ιουλίου 1992 - ότι, επομένως, το Συμβούλιο θα πρέπει να λάβει εγκαίρως τις αποφάσεις σχετικά με το μελλοντικό καθεστώς -
ότι, εάν τυχόν το Συμβούλιο δεν λάβει τις εν λόγω αποφάσεις εγκαίρως, θα πρέπει να μπορεί η επιτροπή να θεσπίσει τα αυστηρώς αναγκαία μεταβατικά μέτρα για να αποφευχθεί κάθε διαταραχή της αγοράς -
ότι, ενόψει της εν λόγω μεταρρύθμισης, θα πρέπει επίσης να μετατεθεί το τέλος της περιόδου εμπορίας 1991/92 για τους σπόρους ηλίανθου στις 30 Ιουνίου 1992 -
ότι θα πρέπει να παραταθεί, για μια τελευταία περίοδο εμπορίας, το καθεστώς των μέγιστων εγγυημένων ποσοτήτων, το οποίο προβλέπει το άρθρο 27α του κανονισμού αριθ . 136/66/ΕΟΚ (4 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 5 )-
ότι, για να βελτιωθεί η ακρίβεια των προβλέψεων παραγωγής στα πλαίσια του εν λόγω καθεστώτος, θα πρέπει να μετατεθεί η διορία για τις εν λόγω προβλέψεις στο τέλος του μηνός Οκτωβρίου -
ότι το επίπεδο ενίσχυσης για τους κραμβόσπορους και τους γογγυλόσπορους στην Ισπανία θα πρέπει να είναι το ίδιο με εκείνο που ισχύει κατά κανόνα στην υπόλοιπη Κοινότητα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Κατά παρέκκλιση του άρθρου 22 παράγραφος 3 του κανονισμού αριθ . 136/66/ΕΟΚ, η περίοδος εμπορίας 1991/92 για τους σπόρους ηλίανθου λήγει στις 30 Ιουνίου 1992 .
Άρθρο 2
Ο κανονισμός αριθ . 136/66/ΕΟΚ τροποποιείται ως εξής :
1 . Στο άρθρο 27α παράγραφος 1 προστίθεται το ακόλουθο εδάφιο :
"Κατά παρέκκλιση του προηγουμένου εδαφίου, το Συμβούλιο καθορίζει, αποκλειστικά για την περίοδο εμπορίας 1991/92, τις μέγιστες εγγυημένες ποσότητες στο ίδιο επίπεδο με εκείνο της περιόδου εμπορίας 1990/91 ."
2 . Στο άρθρο 27α παράγραφος 3, οι όροι "εκτιμώμενη πριν από το τέλος του δεύτερου μήνα της περιόδου εμπορίας" αντικαθίστανται από τους όρους "πριν από το τέλος του μηνός Οκτωβρίου ."
3 . Στο άρθρο 27α παράγραφος 3 προστίθεται το ακόλουθο εδάφιο :
"Κατά παρέκκλιση του πρώτου και δευτέρου εδαφίου, η προσαρμογή του ποσού της ενίσχυσης για τους γογγυλόσπορους και τους κραμβόσπορους που παράγονται στην Ισπανία για την περίοδο εμπορίας 1991/92, καθορίζεται έτσι ώστε η προσαρμοσμένη ενδεικτική τιμή να είναι ίδια στην Ισπανία και στην Κοινότητα, με τη σύνθεση της στις 31 Δεκεμβρίου 1985 ."
Άρθρο 3
Σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης, το Συμβούλιο θα λάβει, το αργότερο μέχρι τις 31 Οκτωβρίου 1991, απόφαση σχετικά με το νέο καθεστώς που θα εφαρμόζεται για τους ελαιούχουν σπόρους από την 1η Ιουλίου 1992.
Άρθρο 4
Εάν τυχόν το Συμβούλιο δεν έχει λάβει απόφαση μέχρι τις 31 Οκτωβρίου 1991, η Επιτροπή εξουσιοδοτείται, σύμφωνα με τη διαδικασία που προβλέπεται στο άρθρο 38 του κανονισμού αριθ . 136/66/ΕΟΚ, να θεσπίσει τα αυστηρώς αναγκαία μεταβατικά μέτρα για να αποφευχθεί κάθε διαταραχή της αγοράς .
Άρθρο 5
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Τα άρθρα 1 και 2 εφαρμόζονται :
- από την 1η Ιουλίου 1991, για τους κραμβόσπορους και τους γογγυλόσπορους .
- από την 1η Αυγούστου 1991, για τους σπόρους ηλίανθου .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 13 Ιουνίου 1991 .

Labels: 3
17
6